KOMISSION ASETUS N:o 470/67/ETY, annettu 21 päivänä elokuuta 1967, interventioelinten suorittamasta paddy- eli raakariisin haltuunotosta ja niiden soveltamien korjausmäärien sekä hinnankorotusten ja -alennusten vahvistamisesta



Virallinen lehti nro 204 , 24/08/1967 s. 0008 - 0012

Suomenk. erityispainos Alue 3 Nide 1 s. 0218

Tanskank. erityispainos: Sarja I Alue 1967 s. 0241

Ruotsink. erityispainos Alue 3 Nide 1 s. 0218

Englannink. erityispainos: Sarja I Alue 1967 s. 0263

Kreikank. erityispainos: Luku 03 Nide 2 s. 0143

Espanjank. erityispainos: Luku 03 Nide 2 s. 0062

Portugalink. erityispainos: Luku 03 Nide 2 s. 0062



KOMISSION ASETUS N:o 470/67/ETY, annettu 21 päivänä elokuuta 1967, interventioelinten suorittamasta paddy- eli raakariisin haltuunotosta ja niiden soveltamien korjausmäärien sekä hinnankorotusten ja -alennusten vahvistamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 25 päivänä heinäkuuta 1967 annetun neuvoston asetuksen N:o 359/67/ETY(1), ja erityisesti sen 5 artiklan 5 kohdan, sekä katsoo, että asetuksessa N:o 359/67/ETY säädetään, että riisin interventiohinnat vahvistetaan määritetylle paddy- eli raakariisin vakiolaadulle ja jos interventioon tarjottu paddy- eli raakariisi poikkeaa tästä vakiolaadusta, interventiohintaa tarkistetaan korjausmäärillä ja korotuksilla tai alennuksilla, interventioon ei pitäisi hyväksyä paddy- eli raakariisiä, jonka laatu ei sovellu aiheelliseen käyttöön tai varastointiin; vähimmäislaadun vahvistamiseksi olisi otettava huomioon erityisesti yhteisön tuotantoalueiden ilmasto-olosuhteet; intervention tavanomaisen hallinnon yksinkertaistamiseksi ja erityisesti yhdenmukaisten erien muodostamiseksi olisi vahvistettava vähimmäismäärä, jota pienempiä tarjouksia interventioelimen ei tarvitse hyväksyä, hinnankorotusten ja -alennusten soveltamiseksi olisi otettava huomioon paddy- eli raakariisin olennaiset ominaisuudet laadun puolueettomaksi arvioimiseksi; kosteuspitoisuuden, jalostustuotoksen ja virheellisten jyvien arviointi, joka voidaan toteuttaa yksinkertaisilla ja tehokkailla menetelmillä, täyttää tyydyttävästi tämän vaatimuksen, korjausmäärien laskemiseksi olisi otettava huomioon vakiolaatua vastaavan lajikkeen ja muiden lajikkeiden arvon välinen erotus; hinnankorotusten ja -alennusten laskemiseksi olisi otettava huomioon edellä mainittujen ominaisuuksien vaikutukset paddy- eli raakariisin jalostusarvoon, tuottajien välisen eriarvoisuuden välttämiseksi interventioelinten suorittamaa haltuunottoa ja niille tarjoamista koskevien edellytysten on oltava mahdollisimman yhtenäiset kaikkialla yhteisössä; interventioelinten voi kuitenkin olla hyödyllistä soveltaa samanaikaisesti tämän asetuksen kanssa tiettyjä niiden olosuhteisiin ja erityisesti kauppatapoihin mukautettuja toimenpiteitä, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jokaisella yhteisössä korjatun vähintään 10 tonnin yhdenmukaisen paddy- eli raakariisierän haltijalla on oikeus tarjota tätä riisiä interventioelimelle. Interventioelimet voivat kuitenkin vahvistaa suuremman vähimmäismäärän. 2 artikla 1. Tullakseen hyväksytyksi interventioon paddy- eli raakariisin on oltava laadultaan virheetöntä, aitoa ja myyntikelpoista. 2. Paddy- eli raakariisiä pidetään laadultaan virheettömänä, aitona ja myyntikelpoisena, kun siinä ei ole epätavallista hajua tai eläviä hyönteisiä ja kun: - kosteuspitoisuus ei ole suurempi kuin 16 prosenttia; - jalostustuotos ei ole lyhytjyväisen riisin osalta pienempi kuin 14 prosenttiyksikköä ja muiden riisien osalta pienempi kuin 10 prosenttiyksikköä alle liitteessä III lueteltujen perustuotosten; - liitumaisten jyvien osuus ei ole lyhytjyväisen riisin osalta suurempi kuin 8 prosenttia ja muiden riisien osalta suurempi kuin 5 prosenttia; - punajuovaisten jyvien osuus ei ole lyhytjyväisen riisin osalta suurempi kuin 10 prosenttia ja muiden riisien osalta suurempi kuin 5 prosenttia; - täplikkäiden jyvien osuus ei ole lyhytjyväisen riisin osalta suurempi kuin 4 prosenttia ja muiden riisien osalta suurempi kuin 3 prosenttia; - laikukkaiden jyvien osuus ei ole lyhytjyväisen riisin osalta suurempi kuin 2 prosenttia ja muiden riisien osalta suurempi kuin 1 prosenttia; - kellanruskeiden jyvien osuus ei ole lyhytjyväisen riisin osalta suurempi kuin 2 prosenttia ja muiden riisien osalta suurempi kuin 1 prosenttia. - keltaisten jyvien osuus ei ole suurempi kuin 0,25 prosenttia; 3 artikla 1. Kun interventioon tarjotun paddy- eli raakariisin lajike poikkeaa vakiolaatuna pidetystä lajikkeesta, interventiohintaan sovellettava korjausmäärä vahvistetaan liitteessä I. 2. Kun interventioon tarjotun paddy- eli raakariisin kosteuspitoisuus on suurempi kuin vakiolaatuiselle paddy- eli raakariisille hyväksytty kosteuspitoisuus, sovelletaan liitteen II hinnanalennuksia. 3. Kun interventioon tarjotun paddy- eli raakariisin jalostustuotos poikkeaa vakiolaatuiselle paddy- eli raakariisille hyväksytystä tuotoksesta, sovelletaan liitteen III hinnankorotuksia ja -alennuksia. 4. Kun interventioon tarjotun paddy- eli raakariisin virheellisten jyvien määrä on suurempi kuin vakiolaatuiselle paddy- eli raakariisille sallitut poikkeamat, sovelletaan liitteen IV hinnanalennuksia. 5. Edellä tarkoitetut hinnankorotukset ja -alennukset lasketaan soveltamalla liitteissä esitettyjä prosenttiosuuksia interventiohintaan, joka on voimassa myyjän nimeämässä kaupan keskuksessa markkinointivuoden alussa ja joka on korjattu 1 kohdassa tarkoitetulla korjausmäärällä. 4 artikla 1. Kaikista myyntiä interventioon koskevista tarjouksista on tehtävä kirjallinen hakemus interventioelimelle. 2. Interventioelimen on hyväksyttävä tarjous mahdollisimman nopeasti ja esitettävä tarvittavat tarkennukset haltuunottoa koskeviin edellytyksiin. Näistä edellytyksistä voi valittaa ainoastaan hyväksymisen vastaanottoa seuraavien 48 tunnin aikana. 3. Myyjälle maksetaan asetuksen N:o 364/67/ETY(2) 2 artiklan mukaisesti purkamatta varastoon toimitetulle tavaralle vahvistettu hinta, joka on voimassa tarjouksen hyväksymisen yhteydessä toimituskuukaudeksi nimettynä kuukautena, ottaen huomioon liitteissä I ja IV määrätyt korjausmäärät sekä hinnankorotukset ja -alennukset. 4. Maksu on suoritettava mahdollisimman nopeasti haltuunoton jälkeen. 5 artikla 1. Myyjä ja interventioelin sopivat keskenään haltuunottopäivän. 2. Interventioelimen suorittama haltuunotto tapahtuu myyjän tai hänen asianmukaisesti valtuutetun edustajansa läsnäollessa. 3. Siinä tapauksessa, että ei saavuteta yksimielisyyttä tarjotun paddy- eli raakariisin laadusta ja ominaisuuksista, kummankin osapuolen ottamat näytteet tutkitaan toimivaltaisten viranomaisten hyväksymässä laboratoriossa. Tämän tutkimuksen tulokset ovat lopullisia. 4. Myyjä ja interventioelin voivat valita itselleen edustajat. 6 artikla Kyseisen jäsenvaltion erityisolosuhteiden huomioon ottamiseksi interventioelimet päättävät tarvittaessa haltuunoton täydentävistä menettelyistä ja edellytyksistä, jotka ovat sopusoinnussa tämän asetuksen säännösten kanssa. 7 artikla Tämä asetus tulee voimaan 1 päivänä syyskuuta 1967. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä elokuuta 1967. Komission puolesta Puheenjohtaja Jean REY (1) EYVL N:o 174, 31.7.1967, s. 1 (2) EYVL N:o 174, 31.7.1967, s. 30 LIITE I >TAULUKON PAIKKA> LIITE II >TAULUKON PAIKKA> LIITE III Jalostustuotoksesta johtuvat hinnankorotukset ja -alennukset >TAULUKON PAIKKA> > TAULUKON PAIKKA> >TAULUKON PAIKKA> LIITE IV >TAULUKON PAIKKA>